नई दिल्ली। लोकसभा चुनाव 2019 के मद्देनजर प्रधानमंत्री नरेंद्र मोदी के खिलाफ लगातार विपक्ष के उम्मीदवार को लेकर सवाल खड़े हो रहे हैं। एक तरफ जहां राहुल गांधी को इस पद का प्रबल दावेदार माना जा रहा है तो दूसरी तरफ विपक्षी दलों में राहुल को लेकर सर्वसम्मति फिलहाल नहीं बन पाई है। तमाम विपक्षी दलों का मानना है कि नरेंद्र मोदी के मुकाबले राहुल गांधी एक मजबूत दावेदार नहीं हैं। विपक्षी दलों की अलग राय को देखते हुए खुद कांग्रेस ने कहा है कि वह कांग्रेस के बाहर के उम्मीदवार को भी प्रधानमंत्री पद के उम्मीदवार के तौर पर आगे बढ़ाने को तैयार है।